… etz  ischs so wiit.  Hüt hanni vum Präsi Winterhalter Boscht kriiegt, do heter mi herzlich willkumme ghoasse bi de Muettersprochler, des hätt mi denn au gfreit. Er hät a paar aktuelle Uffbepper mitgschickt und s´aktuelle Vereinsheftle "Alemannisch dunkt üs guet", des hanni etz grad äbbe e wengeli studiert, des gfallt mer.  I de Zwischeziit hanni scho mailtechnische Kontakt mit mim künftige Regionalgruppeleiter vum Hegau, Walter Möll ghett, der sich au für mi Hoompeitsch intressiert hät, wa mi zusätzlich  gfreit hät. Etz momer halt emol luegge, wes wieter goht, gucke mer halt mol, no wärre mer scho sähe.  Ibrigens: ich sürpfle traditionell immer a Viertele Bötzinger wenn I am PC am schriibe bi, des entschpannt total, echt wor. Des werd villicht die Vereinskollege vum Kaiserstuahl freie, i han au scho an Link uff d´Winzergnosseschaft Bötzinge i minnerer Linksammlung, des nu am Rand erwähnt.  Ich gang momentan davu uus, danni künftig do i mim alemannische Hegaublog awäng de Bezug zu de Muettersprochler  astreb, ich denk des dürft en gangbare Weg sii, ich mos etz au zersch emol die muettersprochliche Schrieberei uff alemannisch eweng trainiere, des isch, so hanni zersch messe leehre, gar it so eifach, wes uff de erscht Blick ussieht…  Ich glaub des wers ersch mol fer hüt, etz monni no e weng noch minnere Hoompeitsch luegge, do giits älleweil ebbs zum due, do werds mer nii fad.